**รายงานสรุปผลการใช้จ่ายงบประมาณ**

**ประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี**

การสรุปผลการใช้จ่ายเงินงบประมาณของสำนักงานอธิการบดี ประจำปีงบประมาณ พ.ศ. 2565 (ไตรมาสที่ 1) ในครั้งนี้ เป็นการสรุปผลใช้จ่ายเงินประมาณในภาพรวมของสำนักงานอธิการบดี โดยจัดประเภทของข้อมูลตามหมวดของงบประมาณ ได้แก่ งบบุคลากร งบดำเนินงาน งบเงินอุดหนุน และ งบรายจ่ายอื่น โดยใช้ข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 มาเป็นฐานข้อมูลในการวิเคราะห์ ทั้งนี้ ฝ่ายติดตามและประเมินผล กองนโยบายและแผนใช้วิธีวิเคราะห์ข้อมูลการใช้จ่ายของสำนักงานอธิการบดี โดยนำข้อมูลร้อยละผลการเบิกจ่ายประจำ ไตรมาสที่ 1 เทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) เพื่อเป็นวิเคราะห์การใช้จ่ายเงินงบประมาณของสำนักงานอธิการบดี และใช้เป็นข้อมูลของผู้บริหารระดับสูงในการวางแผนในการบริหารงบประมาณของสำนักงานอธิการบดีต่อไป

จากการตรวจสอบข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 พบว่า สำนักงานอธิการบดี มีงบประมาณสุทธิในระบบบริหารการเงินการคลังภาครัฐ แบบอิเล็กทรอนิกส์ (GFMIS) ในภาพรวม จำนวน 52,183,976 บาท (ห้าสิบสองล้านหนึ่งแสนแปดหมื่นสามพันเก้าร้อยเจ็ดสิบหกบาทถ้วน) มียอดใบสั่งซื้อในระบบ (PO) จำนวน 4,722,878.70 บาท (สี่ล้านเจ็ดแสน สองหมื่นสองพันแปดร้อยเจ็ดสิบแปดบาทเจ็ดสิบสตางค์) มียอดเบิกจ่ายสะสม จำนวน 17,008,856.02 บาท (สิบเจ็ดล้านแปดพันแปดร้อยห้าสิบหกบาทสองสตางค์ มียอดการใช้จ่าย (เบิกจ่าย+PO) จำนวน 21,731,734.72 บาท (ยี่สิบเอ็ดล้านเจ็ดแสนสามหมื่นหนึ่งพันเจ็ดร้อยสามสิบสี่บาทเจ็ดสิบสองสตางค์) มียอดคงเหลือทั้งสิ้น 30,452,241.28 บาท (สามสิบล้านสี่แสนห้าหมื่นสองพันสองร้อยสี่สิบเอ็ดบาท ยี่สิบแปดสตางค์) ทั้งนี้ ยอดเบิกจ่ายสะสมของสำนักงานอธิการบดีในภาพรวมคิดเป็นร้อยละ 32.59 เมื่อเทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) และยอดการใช้จ่ายสะสมของสำนักงานอธิการบดีคิดเป็นร้อยละ 41.64 เมื่อเทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

ข้อตรวจพบที่ได้จากการสรุปผลการใช้จ่ายงบประมาณประจำปีงบประมาณ พ.ศ. 2565 ของสำนักงานอธิการบดี พบว่าสาเหตุที่ทำให้ผลการเบิกจ่ายงบประมาณไม่เป็นไปตามงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) คือ สถานการณ์การแพร่ระบาดของโรคไวรัสโคโรน่า (Covid-19) ยังคงเป็นปัจจัยสำคัญที่ทำให้สำนักงานอธิการบดีไม่สามารถดำเนินการจัดโครงการ/กิจกรรมให้เป็นไปตามแผนที่กำหนดส่งผลทำให้ต้องปรับเปลี่ยนการจัดโครงการ/กิจกรรมในรูปแบบออนไลน์ รวมถึงกิจกรรมบางอย่างต้องเลื่อนดำเนินการออกไป นอกจากนั้นจากตรวจสอบข้อมูลกับผู้รับผิดชอบโครงการพบว่าสาเหตุที่ยังไม่มียอดการเบิกจ่ายและยอดการใช้จ่ายในแต่ละโครงการ/กิจกรรม ด้วยเหตุผลดังต่อไปนี้ กิจกรรมบางกิจกรรมอยู่ระหว่างการดำเนินการตามที่ระบุไว้ในแผนงานไตรมาสที่ 2 - 3 บางกิจกรรมอยู่ระหว่างรอการตัดโอนเงิน (รอจัดสรร) ไปให้หน่วยงานในสังกัดในช่วงภาคการศึกษาที่ 1 (ภาคต้น) ปีการศึกษา 2565 บางกิจกรรมอยู่ระหว่าง รอการเบิกจ่ายซึ่งไปตามงวดงานที่กำหนดในสัญญา และบางกิจกรรมอยู่ระหว่างการรอมอบหมายงานจากกระทรวงวัฒนธรรม/สถาบันบัณฑิตพัฒนศิลป์ เป็นต้น

**1. วัตถุประสงค์ของการสรุปผลการใช้จ่ายเงินงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี**

2.1 เพื่อสรุปและวิเคราะห์ผลการใช้จ่ายเงินงบประมาณประจำปีงบประมาณ พ.ศ. 2564 (ไตรมาสที่ 1) ของสำนักงานอธิการบดี พร้อมทั้งรายงานปัญหาและอุปสรรคในการดำเนินงาน

2.2 เพื่อใช้เป็นข้อมูลของผู้บริหารระดับสูงในการวางแผนการบริหารงบประมาณของสำนักงานอธิการบดี ในปีงบประมาณต่อไป

**2. ขอบเขตของการสรุปผลการใช้จ่ายเงินงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี**

สรุปและวิเคราะห์ผลการใช้จ่ายเงินงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี เทียบงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ แบบอิเล็กทรอนิกส์ (GFMIS)

**4. วิธีการในการสรุป และวิเคราะห์ผลการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี**

4.1 ผู้จัดทำข้อมูลประสานงานกับฝ่ายบัญชีในการขอข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ประจำไตรมาสที่ 1 ณ วันที่ 31 ธันวาคม 2564

4.2 สรุปผลการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1) แยกตามประเภทของงบประมาณ ได้แก่ งบบุคลากร งบดำเนินงาน งบเงินอุดหนุน และงบรายจ่ายอื่น

4.3 วิเคราะห์ข้อมูลโดยเปรียบเทียบข้อมูลผลการเบิกจ่ายและผลการใช้จ่ายของสำนักงานอธิการบดี ไตรมาสที่ 1 กับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

4.4 ดำเนินการสรุปข้อมูลปัญหา อุปสรรคของสำนักงานอธิการบดีจากรายงานการประชุมคณะกรรมการกำกับ ติดตาม เร่งรัดการใช้จ่ายงบประมาณสถาบันบัณฑิตพัฒนศิลป์ประจำปีงบประมาณ พ.ศ. 2565 (ไตรมาสที่ 1)

**5. เครื่องมือในการสรุป และวิเคราะห์ผลการใช้จ่ายงบประมาณประจำปีงบประมาณ พ.ศ. 2565** **ของสำนักงานอธิการบดี**


5.1. แบบฟอร์มสรุป และวิเคราะห์ผลการใช้จ่ายเงินงบประมาณประจำปีงบประมาณ พ.ศ. 2565 ของสำนักงานอธิการบดีแยกตามประเภทของงบประมาณ

5.2. แบบฟอร์มการรายงานความคืบหน้าในจัดซื้อจัดจ้างและการเบิกจ่ายงบลงทุนของสำนักงานอธิการบดี ประจำปีงบประมาณ พ.ศ. 2565 (แบบ ต.ผ.3)

**6. สรุปผลการใช้จ่ายงบประมาณประจำปีงบประมาณ พ.ศ. 2565 ของสำนักงานอธิการบดี**

**6.1 สรุปผลการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี**

**ตารางที่ 3** สรุปผลการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี



หมายเหตุ

* สำนักงานอธิการบดีไม่ได้รับจัดสรรงบลงทุนตามพระราชบัญญัติงบประมาณรายจ่ายประจำปีงบประมาณ พ.ศ. 2565
* ตัวเลขงบประมาณสุทธิของงบบุคลากรในระบบบริหารการเงินการคลังภาครัฐแบบอิเล็กทรอนิกส์ (GFMIS) เป็นยอดประมาณการตามแผนการใช้จ่ายเงินสะสมถึงไตรมาสที่ 2
* ตัวเลขงบประมาณสุทธิของงบดำเนินงาน งบเงินอุดหนุนและงบรายจ่ายอื่นเป็นยอดเงินตามที่ปรากฏอยู่ในระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 ซึ่งอาจจะมีการเปลี่ยนแปลงได้ถ้าได้รับจัดสรรงบประมาณเพิ่มเติม

**6.1.1 สรุปและวิเคราะห์การใช้จ่ายในภาพรวมของสำนักงานอธิการบดี**

จากตารางที่ 3 สามารถสรุปและวิเคราะห์ผลการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1) ของสำนักงานอธิการบดี โดยพบว่าสำนักงานอธิการบดี

* มีงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) ในภาพรวม จำนวน 52,183,976 บาท (ห้าสิบสองล้านหนึ่งแสนแปดหมื่นสามพันเก้าร้อยเจ็ดสิบหกบาทถ้วน)
* มียอดใบสั่งซื้อในระบบ (PO) จำนวน 4,722,878.70 บาท (สี่ล้านเจ็ดแสนสองหมื่น สองพันแปดร้อยเจ็ดสิบแปดบาทเจ็ดสิบสตางค์)
* มียอดเบิกจ่ายสะสม จำนวน 17,008,856.02 บาท (สิบเจ็ดล้านแปดพันแปดร้อย ห้าสิบหกบาทสองสตางค์) และมียอดการใช้จ่าย (เบิกจ่าย+PO) จำนวน 21,731,734.72 บาท (ยี่สิบเอ็ดล้านเจ็ดแสนสามหมื่นหนึ่งพันเจ็ดร้อยสามสิบสี่บาทเจ็ดสิบสองสตางค์)
* มียอดคงเหลือทั้งสิ้น 30,452,241.28 บาท (สามสิบล้านสี่แสนห้าหมื่นสองพันสองร้อย สี่สิบเอ็ดบาทยี่สิบแปดสตางค์)

ทั้งนี้สามารถวิเคราะห์ยอดการเบิกจ่ายและยอดการใช้จ่ายงบประมาณประจำปีงบประมาณ พ.ศ. 2565 (ไตรมาสที่ 1 ) ได้ดังต่อไปนี้

* ยอดเบิกจ่ายสะสมของสำนักงานอธิการบดีในภาพรวมคิดเป็นร้อยละ 32.59 เมื่อเทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)
* ยอดการใช้จ่ายสะสมของสำนักงานอธิการบดีคิดเป็นร้อยละ 41.64 เมื่อเทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)


**6.1.2 ข้อตรวจพบที่ได้จากการสรุป และวิเคราะห์ผลการใช้จ่ายในภาพรวมของสำนักงานอธิการบดี**

จากการสรุป และวิเคราะห์ผลการใช้จ่ายงบประมาณในภาพรวมของสำนักงานอธิการบดีประจำปีงบประมาณ พ.ศ. 2564 (ไตรมาสที่ 1) มีข้อตรวจพบที่ได้ซึ่งเป็นสาเหตุทำให้ผลการใช้จ่ายงบประมาณของสำนักงานอธิการบดีไม่เป็นไปตามงบประมาณสุทธิในระบบบริหารการเงินการคลังภาครัฐ แบบอิเล็กทรอนิกส์ (GFMIS) ดังต่อไปนี้

1. สถานการณ์การแพร่ระบาดของโรคไวรัสโคโรน่า (Covid-19) ยังคงเป็นปัจจัยสำคัญที่ทำให้สำนักงานอธิการบดีไม่สามารถดำเนินการจัดโครงการ/กิจกรรมให้เป็นไปตามแผนที่กำหนดส่งผลทำให้ต้องปรับเปลี่ยนการจัดโครงการ/กิจกรรมในรูปแบบออนไลน์ รวมถึงกิจกรรมบางอย่างต้องเลื่อนดำเนินการออกไป
2. บางกิจกรรมอยู่ระหว่างการดำเนินการตามที่ระบุไว้ในแผนงานช่วงไตรมาสที่ 2 - 3
3. บางกิจกรรมไม่ได้เบิกจ่ายที่สำนักงานอธิการบดีแต่อยู่ระหว่างรอการตัดโอนเงิน (รอจัดสรร) ไปให้หน่วยงานในสังกัดสถาบันบัณฑิตพัฒนศิลป์ในช่วงภาคการศึกษาที่ 1 (ภาคต้น) ปีการศึกษา 2565
4. บางกิจกรรมอยู่ระหว่างรอการเบิกจ่ายซึ่งไปตามงวดงานที่กำหนดในสัญญา เช่น ทุนพัฒนาผลงานสร้างสรรค์ประดิษฐ์คิดค้นทางด้านศิลปวัฒนธรรม เป็นต้น
5. บางกิจกรรมยังไม่มีค่าใช้จ่ายเกิดขึ้นเนื่องจากต้องรอการมอบหมายงานจากกระทรวงวัฒนธรรม/สถาบันบัณฑิตพัฒนศิลป์

**6.2 ผลการใช้จ่ายงบบุคลากรของสำนักงานอธิการบดี ประจำปีงบประมาณ พ.ศ. 2565 (ไตรมาสที่ 1)**

**ตารางที่ 4** สรุปผลการใช้จ่ายงบบุคลากรของสำนักงานอธิการบดี ประจำปีงบประมาณ พ.ศ. 2565 (ไตรมาสที่ 1)

****

**สรุป และวิเคราะห์ผลการใช้จ่ายงบบุคลากรของสำนักงานอธิการบดี**


จากตารางที่ 4 ข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 พบว่า สำนักงานอธิการบดีมีงบบุคลากรสุทธิ จำนวน 20,232,050 บาท (ยี่สิบล้านสองแสนสามหมื่นสองพันห้าสิบบาทถ้วน) มียอดเบิกจ่ายและยอดการใช้จ่าย จำนวน 9,852,431.66 บาท (เก้าล้านแปดแสนห้าหมื่นสองพันสี่ร้อยสามสิบเอ็ดบาทหกสิบหกสตางค์) มีงบประมาณคงเหลือ จำนวน 10,379,618.34 บาท (สิบล้านสามแสนเจ็ดหมื่น เก้าพันหกร้อยสิบแปดบาทสามสิบสี่สตางค์) ผลการเบิกจ่ายและผลการใช้จ่ายงบบุคลากรคิดเป็นร้อยละ 48.70 เมื่อเทียบกับงบบุคลากรสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

ข้อตรวจพบ

* ตัวเลขงบประมาณสุทธิของงบบุคลากรในระบบบริหารการเงินการคลังภาครัฐแบบอิเล็กทรอนิกส์ (GFMIS) เป็นยอดประมาณการตามแผนการ ใช้จ่ายเงินสะสมถึงไตรมาสที่ 2 (ตุลาคม 2564 – มีนาคม 2565) ประจำปีงบประมาณ พ.ศ. 2565
* ตัวเลขงบประมาณคงเหลือของงบบุคลากรในระบบบริหารการเงินการคลังภาครัฐแบบอิเล็กทรอนิกส์ (GFMIS) เป็นยอดสำหรับใช้จ่ายในไตรมาสที่ 2 (มกราคม – มีนาคม 2565)

**6.3 ผลการใช้จ่ายงบดำเนินงานของสำนักงานอธิการบดี ประจำปีงบประมาณ พ.ศ. 2565 (ไตรมาสที่ 1)**

**ตารางที่ 5** สรุปผลการใช้จ่ายงบดำเนินงานของสำนักงานอธิการบดี ประจำปีงบประมาณ พ.ศ. 2565 (ไตรมาสที่ 1)



**สรุป และวิเคราะห์ผลการใช้จ่ายงบดำเนินงานของสำนักงานอธิการบดี**


จากตารางที่ 5 ข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 พบว่า สำนักงานอธิการบดีมี งบดำเนินงานสุทธิ จำนวน 16,128,251 บาท (สิบหกล้านหนึ่งแสนสองหมื่นแปดพันสองร้อยห้าสิบเอ็ดบาทถ้วน) มียอดใบสั่งซื้อ (PO) จำนวน 3,515,349.70 บาท (สามล้านห้าแสนหนึ่งหมื่นห้าพันสามร้อยสี่สิบเก้าบาทเจ็ดสิบสตางค์) มียอดเบิกจ่าย จำนวน 5,175,310.10 บาท (ห้าล้านหนึ่งแสนเจ็ดหมื่นห้าพันสามร้อย สิบบาทสิบสตางค์) มียอดการใช้จ่าย จำนวน 8,690,659.80 บาท (แปดล้านหกแสนเก้าหมื่นหกร้อยห้าสิบเก้าบาทแปดสิบสตางค์) มีงบประมาณคงเหลือจำนวน 7,437,591.20 บาท (เจ็ดล้านสี่แสนสามหมื่นเจ็ดพันห้าร้อยเก้าสิบเอ็ดบาทยี่สิบสตางค์) โดยผลการเบิกจ่ายงบดำเนินงาน คิดเป็นร้อยละ 32.09 เมื่อเทียบกับงบดำเนินงานสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) และผลการใช้จ่ายงบดำเนินงานคิดเป็นร้อยละ 53.88 เมื่อเทียบกับงบดำเนินงานสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

ข้อตรวจพบ

* ตัวเลขงบประมาณคงเหลือของงบดำเนินงานในระบบบริหารการเงินการคลังภาครัฐแบบอิเล็กทรอนิกส์ (GFMIS) สำหรับใช้ในการดำเนินงานตามแผนงานที่กำหนดไว้ในช่วงในไตรมาสที่ 2 (มกราคม – มีนาคม 2565) บางส่วนอยู่ระหว่างรอการจัดสรรไปยังหน่วยงานในสังกัด และบางส่วนอยู่ระหว่างรอการเบิกจ่ายซึ่งเป็นค่าใช้จ่ายประจำที่เกิดขึ้นในทุกเดือน เช่น ค่าสาธารณูปโภค เป็นต้น

**6.4 ผลการใช้จ่ายงบเงินอุดหนุนของสำนักงานอธิการบดี ประจำปีงบประมาณ พ.ศ. 2564 (ไตรมาสที่ 1)**

**ตารางที่ 6** ผลการใช้จ่ายงบเงินอุดหนุนของสำนักงานอธิการบดี ประจำปีงบประมาณ พ.ศ. 2564 (ไตรมาสที่ 1)



**สรุป และวิเคราะห์ผลการใช้จ่ายงบเงินอุดหนุนของสำนักงานอธิการบดี**


จากตารางที่ 6 ข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 พบว่า สำนักงานอธิการบดี มีงบเงินอุดหนุนสุทธิ จำนวน 5,971,155 บาท (ห้าล้านเก้าแสนเจ็ดหมื่นหนึ่งพันหนึ่งร้อยห้าสิบห้าบาทถ้วน) มียอดเบิกจ่ายและยอดการใช้จ่ายสะสม จำนวน 421,140 บาท (สี่แสนสองหมื่นหนึ่งพันหนึ่งร้อยสี่สิบบาทถ้วน) มีงบประมาณคงเหลือ จำนวน 5,550,015 บาท (ห้าล้านห้าแสนห้าหมื่นสิบห้าบาทถ้วน) โดยผลการเบิกจ่ายและผลการใช้จ่ายงบเงินอุดหนุน คิดเป็นร้อยละ 7.05 เมื่อเทียบกับงบเงินอุดหนุนสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

ข้อตรวจพบ ตัวเลขงบเงินอุดหนุนคงเหลือค่อนข้างสูง เนื่องจากเหตุผลดังต่อไปนี้

1. ผู้รับชอบโครงการอยู่ระหว่างดำเนินกิจกรรมตามแผนงานที่กำหนดไว้ในช่วงไตรมาสที่ 2 เช่น โครงการประกวดศิลปกรรมเด็กและเยาวชนแห่งชาติ ที่จะเริ่มทำการประชาสัมพันธ์ในช่วงเดือน กุมภาพันธ์ 2565 เป็นต้น
2. บางกิจกรรมผู้รับผิดชอบโครงการรอการตัดโอนเงินไปให้หน่วยงานในสังกัดซึ่งจะดำเนินการในช่วงภาคการศึกษาที่ 1 (ภาคต้น) ปีการศึกษา 2565 เช่น เงินอุดหนุนในการพัฒนาคุณภาพชีวิตของนักเรียนนักศึกษาที่เป็นเด็ก เยาวชน คนพิการ และผู้ด้อยโอกาส โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน เป็นต้น
3. บางกิจกรรมอยู่ระหว่างรอการเบิกจ่ายซึ่งเป็นไปตามงวดงานที่กำหนดในสัญญา เช่น เงินอุดหนุนในการส่งเสริมสนับสนุนการพัฒนาผลงานสร้างสรรค์ประดิษฐ์คิดค้นทางศิลปวัฒนธรรม โดยผู้รับทุนจะดำเนินการเบิกทุน งวดที่ 2 (40%) ภายในไตรมาสที่ 2

**6.5 ผลการใช้จ่ายงบรายจ่ายอื่นของสำนักงานอธิการบดี ประจำปีงบประมาณ พ.ศ. 2564 (ไตรมาสที่ 1)**

**ตารางที่ 7** ผลการใช้จ่ายงบรายจ่ายอื่นของสำนักงานอธิการบดี ประจำปีงบประมาณ พ.ศ. 2564 (ไตรมาสที่ 1)



**สรุป และวิเคราะห์ผลการใช้จ่ายงบรายจ่ายอื่นของสำนักงานอธิการบดี**

จากตารางที่ 6 ข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 พบว่า สำนักงานอธิการบดี มีงบรายจ่ายอื่นสุทธิ จำนวน 9,852,520 บาท (เก้าล้านแปดแสนห้าหมื่นสองพันห้าร้อยยี่สิบบาทถ้วน) มียอดใบสั่งซื้อ (PO) จำนวน 1,207,529 บาท (หนึ่งล้าน สองแสนเจ็ดพันห้าร้อยยี่สิบเก้าบาทถ้วน) มียอดเบิกจ่าย จำนวน 1,559,974.26 บาท (หนึ่งล้านห้าแสนห้าหมื่นเก้าพันเก้าร้อยเจ็ดสิบสี่บาทยี่สิบหกสตางค์) มียอดการใช้จ่าย จำนวน 2,767,503.26 บาท (สองล้านเจ็ดแสนหกหมื่นเจ็ดพันห้าร้อยสามบาทยี่สิบหกสตางค์) มีงบประมาณคงเหลือ จำนวน 7,085,016.74 บาท (เจ็ดล้านแปดหมื่นห้าพันสิบหกบาทเจ็ดสิบสี่สตางค์) โดยผลการเบิกจ่ายงบรายจ่ายอื่น คิดเป็นร้อยละ 15.83 เมื่อเทียบกับงบรายจ่ายอื่นสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) และผลการใช้จ่ายงบรายจ่ายอื่นคิดเป็นร้อยละ 28.09 เมื่อเทียบกับงบรายจ่ายอื่นสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

ข้อตรวจพบ ตัวเลขงบรายจ่ายอื่นคงเหลือค่อนข้างสูง เนื่องจากเหตุผลดังต่อไปนี้

1. ผู้รับชอบโครงการอยู่ระหว่างดำเนินกิจกรรมตามแผนงานที่กำหนดไว้ในช่วงไตรมาสที่ 2-3 เช่น
   1. ค่าใช้จ่ายในการจัดแสดงนิทรรศการทางทางวิชาการและการแสดงทางด้านศิลปวัฒนธรรม (ค่าเดินทางงาน 4 ภาค เดือน เมษายน 2564)
   2. ค่าใช้จ่ายในการจัดการองค์ความรู้ทางศิลปวัฒนธรรม (ให้ทุนในการจัดการองค์ความรู้จะดำเนินการภายในไตรมาสที่ 2 / จัดทำวารสาร KM จะดำเนินการในไตรมาสที่ 3)
   3. ค่าใช้จ่ายในการพัฒนานักเรียนนักศึกษาให้มีคุณลักษณะที่พึงประสงค์และตามอัตลักษณ์ของสถาบันบัณฑิตพัฒนศิลป์ (กิจกรรมปัจฉิมนิเทศ จะดำเนินการช่วงเดือนมีนาคม 2565) เป็นต้น
2. ผู้รับผิดชอบโครงการต้องเลื่อนการดำเนินการบางกิจกรรมตามแผนออกไปเนื่องจากสถานการณ์การแพร่ระบาดของโควิค เช่น ค่าใช้จ่ายในการจัดทำมาตรฐานคุณวุฒิวิชาชีพด้านนาฏศิลป์ ดุริยางคศิลป์ และทัศนศิลป์ {(โครงการทบทวนหลักสูตรศึกษาศาสตรมหาบัณฑิต (ครู 4 ปี)}
3. ผู้รับผิดชอบโครงการอยู่ระหว่างรอการตัดโอนเงินไปให้หน่วยงานในสังกัดโดยจะดำเนินการในช่วง ภาคการศึกษาที่ 1 (ภาคต้น) ปีการศึกษา 2565 ได้แก่ ค่าใช้จ่ายในการส่งเสริมวิชาการด้านนาฏศิลป์ ดุริยางคศิลป์ และทัศนศิลป์ (กิจกรรมที่ 1 โครงการบริการวิชาการแก่สังคมด้านศิลปวัฒนธรรม)
4. อยู่ระหว่างรอการมอบหมายงานจากกระทรวงวัฒนธรรม/สถาบันบัณฑิตพัฒนศิลป์ในช่วงไตรมาสที่ 2 (มกราคม – มีนาคม 2565) ได้แก่
   1. ค่าใช้จ่ายในการจัดงานเทิดทูนสถาบันพระมหากษัตริย์ และพระบรมวงศานุวงศ์ (กิจกรรมที่ ๓ จัดนิทรรศการ และการแสดงศิลปวัฒนธรรมเพื่อเทิดพระเกียรติพระบาทสมเด็จพระเจ้าอยู่หัว และพระบรมวงศานุวงศ์ และเพื่อถวายอาลัยและแสดงความสำนึกในพระมหากรุณาธิคุณแด่พระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร ตามที่กระทรวงวัฒนธรรมและสถาบันบัณฑิตพัฒนศิลป์มอบหมาย)
   2. ค่าใช้จ่ายในการเผยแพร่ศิลปวัฒนธรรม (กิจกรรมที่ 2 จัดเผยแพร่การแสดงศิลปวัฒนธรรมตามที่กระทรวงวัฒนธรรมและสถาบันบัณฑิตพัฒนศิลป์มอบหมาย และเข้าร่วมแข่งขันความสามารถด้านศิลปวัฒนธรรมหรืออื่น ๆ)

**7. ข้อเสนอแนะ**

7.1 สำนักงานอธิการบดีโดยผู้บริหารของสำนักงานอธิการบดีควรมีการกำกับ ติดตาม เร่งรัดการดำเนินงานภายใต้งบดำเนินงาน งบเงินอุดหนุนและงบรายจ่ายอื่นเป็นประจำทุกเดือน เพื่อให้มีผลการเบิกจ่าย และผลการใช้จ่าย ทั้งงบดำเนินงาน งบเงินอุดหนุนและงบรายจ่ายอื่น เพิ่มสูงขึ้นเมื่อเทียบกับงบประมาณสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS)

7.2 ผู้รับผิดชอบโครงการภายในสำนักงานอธิการบดีควรวางแผนการดำเนินงานโครงการ/กิจกรรมภายใต้งบเงินอุดหนุนและงบรายจ่ายอื่นให้ตรงกับงบประมาณที่ได้รับจากสำนักงบประมาณ

7.3 ผู้รับผิดชอบโครงการควรมีการประเมินผลโครงการที่สำคัญเพื่อให้ทราบถึงความก้าวหน้าในการดำเนินงาน ปัญหาและอุปสรรคที่เกิดขึ้นจากการดำเนินงานและการใช้จ่ายงบประมาณ และความคุ้มค่าจากการใช้จ่ายงบประมาณนั้น (ตามพระราชบัญญัติวิธีการงบประมาณ พ.ศ. 2561 ส่วนที่ 1 มาตราที่ 47 และ หนังสือสำนักงบประมาณที่ นร 0729.1/ว 6 ลงวันที่ 11 ตุลาคม 2562 เรื่อง ระบบติดตามและประเมินผลข้อ 8 (2))

**8. ข้อจำกัดในการสรุป และวิเคราะห์**

8.1 ฝ่ายติดตามและประเมินผล ยังไม่ได้มีการสอบทานตัวเลขกับฝ่ายบัญชี ข้อมูลที่ฝ่ายติดตามนำมาสรุปมาจากข้อมูลจากระบบบริหารการเงินการคลังภาครัฐแบบอิเล็กทรอนิกส์ (GFMIS) ที่ ณ วันที่ 31 ธันวาคม 2564

8.2 ตัวเลขงบบุคลากรสุทธิในระบบบริหารการเงินการคลังภาครัฐแบบอิเล็กทรอนิกส์ (GFMIS) เป็นยอดประมาณการตามแผนการใช้เงินสะสมถึงไตรมาสที่ 2 (ตุลาคม 2564 – มีนาคม 2565) เท่านั้น

8.3 ตัวเลขงบดำเนินงานสุทธิ งบเงินอุดหนุนสุทธิ และงบรายจ่ายอื่นสุทธิ เป็นข้อมูลในระบบบริหารการเงินการคลังภาครัฐแบบอิเล็กทรอนิกส์ (GFMIS) ณ วันที่ 31 ธันวาคม 2564 ซึ่งอาจจะมีการเปลี่ยนแปลงได้ถ้าได้รับจัดสรรงบประมาณเพิ่มเติม

นายสุริยา เล้าประเสริฐ

นักวิเคราะห์นโยบายและแผน ชำนาญการ