**เรื่องอื่น ๆ**

**เรื่อง การแจ้งยอดงบประมาณเหลือจ่ายรอบสุดท้าย และแนวทางในการติดตามเร่งรัดการเบิกจ่ายในช่วงปลายปีงบประมาณ พ.ศ. 2565**

**การแจ้งยอดงบประมาณเหลือจ่ายรอบสุดท้าย (งบเงินอุดหนุน และงบรายจ่ายอื่น)**

ขอให้ผู้รับผิดชอบโครงการ/กิจกรรมภายใต้งบเงินอุดหนุนและงบรายจ่ายอื่น ตรวจสอบงบประมาณเหลือจ่ายจากการดำเนินงานกับสถานศึกษาในสังกัด จากนั้นรวบรวมงบประมาณเหลือจ่ายแจ้งมาที่ กองนโยบายและแผน (ฝ่ายแผนและงบประมาณ) ก่อนวันที่ 10 กันยายน 2565

**แนวทางในการติดตามเร่งรัดการเบิกจ่ายในช่วงปลายปีงบประมาณ พ.ศ. 2565**

1. ขอให้ผู้รับผิดชอบโครงการ/กิจกรรมภายใต้งบเงินอุดหนุนและงบรายจ่ายอื่น กำกับ ติดตาม เร่งรัดการเบิกจ่ายงบประมาณในหมวดงบเงินอุดหนุนและงบรายจ่ายอื่นกับสถานศึกษาในสังกัดอย่างใกล้ชิด โดยให้สถานศึกษาดำเนินการเบิกจ่ายงบเงินอุดหนุนและงบรายจ่ายอื่นให้แล้วเสร็จภายใน 15 กันยายน 2565
2. ในกรณีที่สถานศึกษาในสังกัดไม่สามารถเบิกจ่ายงบประมาณได้ทันภายในระยะเวลาที่กำหนด (15 กันยายน 2565) ให้ผู้รับผิดชอบโครงการประสานงานกับสถานศึกษาในสังกัดในการทำแผนการเบิกจ่ายมายังผู้รับผิดชอบโครงการ ทั้งนี้เพื่อจะได้มีข้อมูลในการติดตาม เร่งรัดการเบิกจ่ายงบประมาณให้เป็นไปตามแผนที่สถานศึกษากำหนดต่อไป