**5.2 รายงานความก้าวหน้าในการดำเนินงานโครงการ/กิจกรรม ภายใต้งบเงินอุดหนุนและงบรายจ่ายอื่น ประจำปีงบประมาณ พ.ศ. 2565 (สำนักงานอธิการบดี)**

ตามมติประชุมคณะกรรมการประจำสำนักงานอธิการบดีครั้งที่ 2/2565 วันพุธที่ 26 มกราคม 2565 ณ ห้องประชุม 1 ชั้น 5 อาคารสำนักงานอธิการบดี (ศาลายา) ที่ประชุมมีมติให้ผู้รับผิดชอบโครงการ/กิจกรรมรายงานผลความก้าวหน้าในการดำเนินงานโครงการ/กิจกรรม ภายใต้งบเงินอุดหนุนและงบรายจ่ายอื่นประจำปีงบประมาณ พ.ศ. 2565 ของสำนักงานอธิการบดี เพื่อเป็นการติดตามความก้าวหน้าในการดำเนินการฯ และเร่งรัดการเบิกจ่ายงบเงินอุดหนุนและงบรายจ่ายอื่นให้เป็นไปตามแผนการเบิกจ่ายงบประมาณของสำนักงานอธิการบดีประจำปีงบประมาณ พ.ศ. 2565 นั้น

ในการนี้ กองนโยบายและแผน โดยฝ่ายติดตามและประเมินผลได้สรุปรายงานความก้าวหน้าในการดำเนินงานโครงการ/กิจกรรม ภายใต้งบเงินอุดหนุนและงบรายจ่ายอื่น ประจำปีงบประมาณ พ.ศ. 2565 (สำนักงานอธิการบดี) ข้อมูลผลการดำเนินงาน ณ วันที่ 22 กรกฎาคม 2565 ซึ่งสรุปรายงานเฉพาะโครงการ/กิจกรรมที่ดำเนินการและเบิกจ่ายโดยผู้รับผิดชอบภายในสำนักงานอธิการบดี สำหรับความก้าวหน้าในการดำเนินการ ขอให้ผู้รับผิดชอบรายงานดังรายละเอียดตามเอกสารดังแนบ